《冬夜寓直》
宋代·贺铸

落月半侵窗，蛩声寒到床。
羇人不堪此，梦後夜仍长。
结衣出庭不，河汉正苍凉。
浮阴暝四野，来雁不知行。
陈物悲暮节，畏途怀故乡。
十年泥滓贱，半生靴板忙。
岂不志事功，筋骸难自强。
壮毛抽寸霜，烈胆磨尺钢。
素尚竟谁许，行歌追楚狂。

作者简介：贺铸(1052～1125) 北宋词人。字方回，号庆湖遗老。汉族，卫州（今河南卫辉）人。宋太祖贺皇后族孙，所娶亦宗室之女。自称远祖本居山阴，是唐贺知章后裔，以知章居庆湖（即镜湖），故自号庆湖遗老。